
****

**ПОШТОВАНИ РОДИТЕЉИ,**

Од ***17.3.2020.*** године, настава ће се одвијати системом учења на даљину и то:

* емитовањем едукативних садржаја за учење на даљину на каналу Радио-телевизије Србије ***(РТС канал 3)***

Свакодневно, почев од 8:00 часова, шест дана у недељи, биће емитовани припремљени и адаптирани образовни садржаји за ученике основне школе, који обухватају обрађене наставне јединице изабраних предмета, у складу са прописаним планом и програмом наставе и учења.

Часови ће бити емитовани на РТС Канал 3, према распореду по разредима, који ће дан пре емитовања бити доступни на сајту Министарства просвете, науке и технолошког развоја ([www.rasporednastave.gov.rs](http://www.rasporednastave.gov.rs))

За све ученике од 1. до 7. разреда емитоваће се образовни садржаји у блоковима од по два часа дневно.

За ученике 8. разреда емитоваће се едукативни садржаји у блоковима од по три часа дневно, од којих ће два увек бити српски језик и математика, а трећи час је један од предмета који се полажу на завршном испиту.

За ученике којима је потребан структуриран индивидуализован приступ у раду, односно прилагођавање у оквиру индивидуалног образовног плана (ИОП), наставници ће припремити посебне материјале за учење и учинити их доступним ученицима на начин који се договоре са њиховим родитељима.

У случају да интернет није доступан свим ученицима, распоред часова који ће бити емитован на РТС-у Канал 3, биће прослеђен од стране одељењског старешине путем SMS поруке.

* помоћу различитих ***онлајн платформи за учење***

За успостављање система наставе на даљину **ОБАВЕЗНО** је:

* редовно пратити сајт школе [***www.osvukvitosevac.nasaskola.rs***](http://www.osvukvitosevac.nasaskola.rs) ,секцију учење на даљину и вести
* редовно комуницирати са одељењским старешинама
* доставити одељењским старешинама мејл адресе ученика или родитеља путем којих ће ученици моћи да комуницирају са њима и предметним наставницима

Додатна обавештења добијаћете у континуитету.